Бабіцкія герб «Даленга» (з Мазовіі)

Бабі́цкія () — шляхецкі род герба «Даленга». Гэтая галіна роду паходзіла з польскіх зямель (Гастынская і Ліўская землі), пазней перасялілася ў Барысаўскі павет Мінскай губерні.

 Гісторыя 
Род вядомы з XVIII стагоддзя. Родапачынальнік Юзаф Бабіцкі валодаў закладным маёнткам Вялічкі. Яго сын Ігнаці займаў пасады бургграфа Гастынскай зямлі і каморніка ліўскага.

Прадстаўнікі трэцяга калена, браты Гіляры-Фелікс і Стэфан-Ян, першапачаткова валодалі землямі ў Польшчы, але пазней прадалі іх і перасяліліся на беларускія землі — у маёнтак Выводы Барысаўскага павета, які належаў князю Міхаілу РадзівілуБраты валодалі зямлёй у вёсках Кабылянкі і Замбжынцы Ліўскай акругі Камянецкага павета і Бабіцкай калоніяй, якія прадалі Вінцэнту Градзіцкаму і перасяліліся ў маёнтак Выводы..

Род быў прызнаны ў дваранстве пастановай Мінскага дваранскага дэпутацкага сходу ад 25 кастрычніка 1819 года (унесены ў 1-ю частку дваранскай радаводнай кнігі), аднак указам Сената ад 19 студзеня 1837 года гэта рашэнне не было зацверджана.

 Уладанні 
Родапачынальнік Юзаф Бабіцкі валодаў закладным маёнткам Вялічкі. Яго ўнукі, Гіляры-Фелікс і Стэфан-Ян, мелі зямельныя ўладанні ў Ліўскай акрузе Камянецкага павета, а менавіта ў вёсках Кабылянкі і Замбжынцы, а таксама валодалі Бабіцкай калоніяй. Гэтыя землі былі прададзены Вінцэнту Градзіцкаму, пасля чаго Бабіцкія перасяліліся ў маёнтак Выводы Барысаўскага павета, які належаў князю Міхаілу Радзівілу.

 Вядомыя прадстаўнікі 
 Ігнаці Бабіцкі — бургграф Гастынскай зямлі, каморнік ліўскі.
 Гіляры-Фелікс Бабіцкі (нар. 1767) — каморнік ліўскі (паводле прывілея караля Станіслава Аўгуста 1791 года).
 Стэфан-Ян Бабіцкі — паручнік кавалерыі польскіх войскаў.

 Радавод 

 1. Юзаф, валодаў маёнткам Вялічкі; жонка — Юльяна Сянплаўская
 2/1. Ігнаці, бургграф Гастынскай зямлі, каморнік ліўскі; жонка — Марыяна Прылуцкая
 3/2. Гіляры-Фелікс (нар. 1767), каморнік ліўскі (1791), беспатомны
 4/2. Стэфан-Ян, паручнік польскай кавалерыі; жонкі — 1) Тэафіля Раманоўская, 2) Антаніна Пласкавіцкая
 5/4. Гіляры-Мацвей (нар. 1808) — ад Тэафілі Раманоўскай
 6/4. Аляксандр (нар. 1809 або 1810) — ад Антаніны Пласкавіцкай
 7/4. Эдуард-Ян (нар. 1816) — ад Антаніны Пласкавіцкай
 8/4. Баляслаў-Клімент — ад Антаніны Пласкавіцкай
 9/4. Леапольд-Тадэвуш (нар. 1823) — ад Антаніны Пласкавіцкай

 Крыніцы 

 Заўвагі

 Літаратура 



Катэгорыя:Шляхецкія роды
Катэгорыя:Вялікалітоўская арыстакратыя